Diari Oficial de la Generalitat Valenciana


Sumari del DOGV 8959, del 24-11-2020 (2020/9933)

DECRET 178/2020, de 30 d'octubre, del Consell, de modificació del Decret 243/2019, de 25 d'octubre, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2020/10/30/178/dof/vci/html**

### Dades del document

Número de DOGV
:   8959

Data del DOGV
:   24-11-2020

Secció del DOGV
:   I. DISPOSICIONS GENERALS

Número del document
:   2020/9933


Data del document
:   30-10-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * legislació
    * organització administrativa
    * administració regional
    * reglament intern

DECRET 178/2020, de 30 d'octubre, del Consell, de modificació del Decret 243/2019, de 25 d'octubre, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital. [2020/9933]  
 El Decret 5/2019, de 16 de juny, del president de la Generalitat, va determinar les conselleries en què s'organitza l'Administració de la Generalitat, i el Decret 7/2019, de 20 de juny, del president de la Generalitat, modificat pel Decret 11/2020, de 3 de setembre, va detallar les secretaries autonòmiques que integren cadascun dels departaments.  
  
D'altra banda, el Decret 105/2019, de 5 de juliol, del Consell, va establir l'estructura orgànica bàsica de la Presidència i de les conselleries de la Generalitat, norma que va ser desplegada pel que fa a la Conselleria d'Innovació, Universitats, Ciència i Societat Digital, pel Decret 243/2019, de 25 d'octubre, del Consell, pel qual es va aprovar el seu reglament orgànic i funcional. Aquell Decret 105/2019 ha sigut modificat hui mateix, entre altres aspectes, pel que fa a les funcions assignades en els articles 150 i 151 a la Secretaria Autonòmica d'Innovació i Transformació Digital, i a la Direcció General d'Innovació, respectivament.  
Per tot això, cal modificar el Reglament orgànic i funcional de la Conselleria d'Innovació, Universitats, Ciència i Societat Digital a fi d'adaptar-lo a les variacions produïdes en la norma que defineix la seua estructura orgànica bàsica.  
En virtut d'això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta de la consellera d'Innovació, Universitats, Ciència i Societat Digital, i amb la deliberació prèvia del Consell, en la reunió de 30 d'octubre de 2020,  
  
  
  
DECRETE  
  
Article únic. Modificació de determinats preceptes del Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital  
Es modifiquen els articles 10 i 11 del Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, relatius a les competències de la Secretaria Autonòmica d'Innovació i Transformació Digital i de la Direcció General d'Innovació, que queden redactats en els termes que figuren en l'annex.  
  
  
DISPOSICIÓ DEROGATÒRIA  
  
Única. Derogació normativa  
Es deroguen totes les disposicions de rang igual o inferior que s'oposen al que s'estableix en aquest decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 30 d'octubre de 2020  
  
El president de la Generalitat,  
Ximo Puig i Ferrer  
  
La consellera d'Innovació, Universitats,  
Ciència i Societat Digital,  
Carolina Pascual Villalobos  
ANNEX  
  
Nova redacció dels articles 10 i 11 del Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital  
  
  
1. L'article 10 queda amb la redacció següent:  
  
«Article 10. Secretaria Autonòmica d'Innovació i Transformació Digital  
1. La Secretaria Autonòmica d'Innovació i Transformació Digital exerceix les competències que se li atribueixen en l'article 68 de la Llei 5/1983, de 30 de desembre, del Consell, en matèria d'innovació tecnològica i desenvolupament de la capacitat innovadora del sistema productiu valencià, Sistema Valencià de la Innovació, coordinació en matèria d'innovació tecnològica dels instituts tecnològics de la Comunitat Valenciana, i estratègies de digitalització de la Comunitat Valenciana.  
  
2. De la Secretaria Autonòmica d'Innovació i Transformació Digital depenen els centres directius següents: a) Direcció General d'Innovació, b) Direcció General per a l'Avanç de la Societat Digital, c) Direcció General per a la Lluita contra la Bretxa Digital.»  
  
  
2. L'article 11 queda de la manera següent:  
  
«Article 11. Direcció General d'Innovació  
La Direcció General d'Innovació exerceix les competències establides en l'article 70 de la Llei 5/1983 i les altres previstes en l'ordenament jurídic, en matèria de definició i seguiment de l'estratègia d'innovació de la Comunitat Valenciana; polítiques de suport al Sistema Valencià de la Innovació; parcs tecnològics; coordinació en matèria d'innovació tecnològica dels instituts tecnològics; instituts d'investigació i infraestructures d'investigació i transferència de ciència i tecnologia que no depenguen de les universitats, de les conselleries de Sanitat Universal i Salut Pública, i d'Agricultura, Desenvolupament Rural, Emergència Climàtica i Transició Ecològica; desenvolupament de la innovació tecnològica, i gestió i seguiment d'accions d'R+D+I previstes en programes i iniciatives de la Unió Europea.»


Còpia Permalink ELI